כריסטופר סקרבר

כריסטופר ג'יי סקרבר האב (נולד ב-6 ביולי 1969) הוא רוצח מורשע אמריקאי הידוע ברצח ג'פרי דאהמר, רוצח סדרתי, ורצח ג'סי אנדרסון. כריסטופר רצח את שניהם באמצעות מוט מתכת בגודל 51 ס"מ שמצא באולם הספורט במוסד הכליאה של קולומביה ב-1994. סקרבר נידון לשני מאסרי עולם נוספים בגין רציחתם של דאהמר ואנדרסון.

== חיים אישיים ==
סקרבר הוא השני מבין חמישה ילדים, והוא נולד וגדל במילווקי, ויסקונסין. הוא למד בתיכון ג'יימס מדיסון לפני שנשר בכיתה י"א, ולבסוף סולק מבית אמו לאחר שהתמכר לאלכוהול ולמריחואנה. סקרבר התקבל לעבודה כנגר מתלמד בתוכנית עבודה של חיל השימור של ויסקונסין. הוא אמר שהובטח לו על ידי הממונה עליו, אדוארד פטס, שעם השלמת תוכנית זו הוא יתקבל לעבודה במשרה מלאה, אך פטס פוטר, וכתוצאה מכך, המשרה המלאה שהובטח לסקרבר מעולם לא התממשה. זה הביא לכך שסקרבר שתה בכבדות, ובעודו שיכור, הוא החל לשמוע קולות המכנים אותו "הנבחר".<ref name=":0"></ref><ref></ref> מאוחר יותר הוא אובחן כחולה סכיזופרניה ונאמר שהוא סבל מאשליות משיחיות.<ref></ref><ref></ref>

== רצח סטיב לוהמן ==
ב-1 ביוני 1990, סקרבר הלך למשרד תוכנית ההכשרה של חיל השימור בוויסקונסין ומצא את מנהל האתר ג'ון פיין והעובד סטיב לוהמן. הוא כפה על לוהמן לרדת על ברכיו באיומי אקדח, סקרבר דרש כסף מפיין. לאחר שקיבל ממנו 15 דולר בלבד, סקרבר הזועם ירה על לוהמן פעם אחת בראשו והרג אותו. על פי הרשויות, סקרבר אמר אז, "עכשיו אתה חושב שאני צוחק? אני צריך עוד כסף.", וירה בלומן פעמיים נוספות, גם לאחר מותו, לפני שפיין כתב צ'ק בסך 3,000.00 דולר לסקרבר, שלאחר מכן גם ניסה לירות בו, פספס וברח למכוניתו.<ref name=":0" />

סקרבר הורשע ונידון למאסר עולם<ref></ref> ונשלח למוסד הכליאה קולומביה בפורטג', ויסקונסין, בשנת 1992.<ref></ref>

== רצח ג'סי אנדרסון וג'פרי דאהמר ==
בבוקר 28 בנובמבר 1994, סקרבר נשלח לעבודה ביחד עם שני אסירים נוספים, ג'סי אנדרסון, המרצה עונש בכלא על רצח אשתו וג'פרי דאהמר, רוצח סדרתי קניבל; העבודה הייתה לנקות את השירותים באולם ההתעמלות בכלא. כאשר שוטרי המוסד השאירו את השלושה ללא השגחה, סקרבר תקף את ג'פרי דאהמר עם מוט מתכת שהוציא ממכשיר כושר מחדר המשקולות של הכלא, ואז הוא הכה את ג'סי אנדרסון באמצעות מקל עץ בחדר המקלחות. הוא חזר לתאו והודיע לקצין "אלוהים אמר לי לעשות את זה. ג'סי אנדרסון וג'פרי דאהמר מתים".<ref></ref><ref></ref>

שני הגברים נפצעו אנושות מהמכות. דאהמר הוכרז כמת שעה לאחר שהגיע לבית החולים ואנדרסון מת יומיים לאחר מכן. לאחר שהכריזו כי סקרבר כשיר לעמוד לדין, הוא נידון לשני מאסרי עולם נוספים בשל רציחתם של דאהמר ואנדרסון.<ref></ref> אנשים מאמינים כי סקרבר רצח את דאהמר ואנדרסון כי שניהם היו לבנים והפלילו או רצחו אנשים שחורים. דאהמר רצח אנשים שחורים ואנדרסון דקר את אשתו למוות וניסה להפליל שני גברים שחורים כמבצעי הרצח. סקרבר אמר במשפטו "כל מה שאנשים לבנים עושים לשחורים הוא לא צודק"<ref name=":0" />

=== לאחר מכן ===
בשנת 2005, סקרבר הגיש תביעה פדרלית נגד פקידי מוסד הכליאה בוויסקונסין.<ref name=":1"></ref> בתביעה טען כי הוא נתון לעונש אכזרי ויוצא דופן, בניגוד לזכויותיו החוקתיות.<ref></ref> סקרבר טען כי הוא בילה 16 שנים בבידוד כתוצאה מרציחותיהם של דאהמר ואנדרסון.<ref></ref> שופט בית המשפט המחוזי דחה את התביעה נגד כמה מהנאשמים וקבע כי מעשיהם של הפקידים לא היו בלתי חוקיים. סקרבר ערער ללא הצלחה על ההחלטה ב-2006.<ref name=":1" /> מאוחר יותר, שופטת בית המשפט המחוזי הפדרלי, ברברה קראב, הורתה להעביר את סקרבר ועוד כשלושה אסירים חולי נפש ממוסד הכליאה בוויסקונסין. סקרבר הועבר בסופו של דבר למוסד הכליאה קנטניאל בקולורדו.<ref></ref>

בשנת 2012, סוכן המייצג את סקרבר הודיע כי סקרבר מוכן לכתוב ספר על רצח דאהמר.<ref></ref><ref></ref><ref></ref>

== הערות שוליים ==

קטגוריה:אפרו-אמריקאים
קטגוריה:רוצחים סדרתיים אמריקאים
קטגוריה:אמריקאים שנולדו ב-1969